www.boerafrikana.com: Tuisblad > Konsentrasiekampe
110 years ago, the British invaded the independent Boer Republics of the Transvaal and the Orange Free-State
The British incarcerated hundreds of thousands of Boer women, children and old folk – and their servants -- in the world’s very first concentration camps, and tens of thousands of these sturdy, self-sufficient country folk died of malnutrition and deliberate neglect within just a two-month period…
'n Jong ma en haar uitgeteerde kind
Konsentrasiekanp van Norvalspont
Research: British Concentration Camps
SCORCHED EARTH – The Britsh destroyed all the Boer Homesteads– causing massive starvation
In die Anglo-Boereoorlog, wat iets meer as honderd jaar gelede ten einde geloop het, het die lot van onskuldige kinders vir een van die somberste hoofstukke in die Suid-Afrikaanse geskiedenis gesorg.
Dit was veral in die konsentrasiekampe, waar duisende kinders die hoogste tol moes betaal. En nie net Boerekinders nie, maar ook swartes, soos dit veral in die afgelope jare duideliker geword het.
Volgens baie geskiedkundiges was die berugte konsentrasiekampe destyds die Britte se manier om ’n einde aan die voortslepende oorlog teen die Boere-guerrillas te probeer maak, al sou hulle ook ander redes aanvoer waarom dit nodig sou wees om die kampe op te rig.
Die plan sou wees om die Boere se moreel te breek deur hul vroue en kinders, bejaardes en ander afhanklikes soos plaaswerkers na kampe in die veld weg te voer—waar hulle in die haglikste omstandighede gewoon het. Plase en oeste word verbrand. Nagenoeg 30,000 wonings is vernietig
Die getal swart kinders wat in die oorlog omgekom het, moet nog amptelik bereken word. Volgens die statistieke was daar 43.000 swartes in die konsentrasiekampe, van wie minstens 14.154 dood is. As die verhouding dieselfde as in die kampe vir blankes was, moet sowat 11 000 swart kinders daar gesterf het.
Van die 118 000 Boeremense wat in die konsentrasiekampe was, is byna 28.000 oorlede. Trouens, ’n hele geslag potensiële Afrikaners is uitgewis, altesaam 22.074 Boerekinders en 4 182 Boerevroue, terwyl nog sowat anderhalf duisend mans (meestal bejaardes) in die kampe omgekom het.
Daar is al bereken dat daar vandag nagenoeg 600.000 meer Afrikaners kon gewees het as dit nie vir die sterftes in die konsentrasiekampe was nie.
Die kampbewoners, veral die kindertjies, het binne maande tot lewende geraamtes weggeteer. Die swak sanitêre geriewe in die nagenoeg vyftig kampe het tot die uitbreek van epidemies gelei, waarvan ’n masels-epidemie die dodelikste was.
Die swartmense, wat deur die Britte in aparte kampe aangehou is, het dit selfs nog slegter gehad. Daar is van hulle verwag om hul eie akkomodasie op te rig en met selfs kleiner rantsoene as die geïnterneerde wit vroue en kinders tevrede te wees.
MAAR dit was nie net in die konsentrasiekampe waar destyds van kinders verwag is om aktief by die oorlog betrokke te wees nie.
Daar was ook die sogenaamde penkoppe. Kragtens die kommandowette van die Zuid-Afrikaansche Republiek (Transvaal) en die Oranje-Vrijstaat was manlike burgers dienspligtig vandat hulle sestien jaar oud geword het.
Dog reeds in die eerste maande van die oorlog was daar penkoppe jonger as sestien jaar in die kommando’s. Tog was dit veral in die laaste fase van die oorlog, die guerrilla-fase, toe die Boere meestal in hul eie distrikte geveg het, dat bloedjong seuns hulle te velde by hul vegtende pa’s en ouer broers aangesluit het.
Die woord penkop vir hierdie melktand-tieners op kommando is heel waarskynlik ontleen aan dieselfde naam vir ’n bulkalf wat pas horings gekry het.
Teks van www.mieliestronk.com besoek op 27 November 2010
Ek het hierde referaat op die internet raakgeloop en verleen graag erkenning aan die skrywer onbekend: Boere Volksmoord